open-index/open-wikipedia-markdown huggingface dataset:
Բրեյթեն Բրեյթենբախ

**Բրեյթեն Բրեյթենբախ** (, ), հարավաֆրիկացի գրող, դրամատուրգ և նկարիչ, աֆրիկյան մշակույթի ամենահայտնի դեմքերից մեկը։ Գրում է աֆրիկաանս և անգլերեն։

## Կենսագրություն
Սովորել է Քեյփթաունի համալսարանում, եղել է ապարտհեյդ քաղաքականության ընդդիմադիր։ 1960-ական թվականների սկզբին Բրեյթենը տեղափոխվել է Ֆրանսիա, ամուսնացել վիետնամական ծագմամբ ֆրանսիացի կնոջ հետ, ինչը նրա հայրենիքի այն ժամանակվա ռասայական օրենքների համաձայն, նշանակում էր հանցագործություն պետության դեմ՝ «Խառը ամուսնությունների արգելք» օրենք։

1975 թվականին՝ Հարավաֆրիկյան Հանրապետություն անօրինական այցելության ժամանակ, ձերբակալվել է, մեղադրվել ահաբեկչության մեջ և դատապարտվել 7 տարվա ազատազրկման։ Միջազգային միջամտության արդյունքում 1982 թվականին ազատ է արձակվել, ստացել է ֆրանսիական քաղաքացիություն։

Ներկայումս ապրում է Եվրոպայում, ԱՄՆ-ում և Աֆրիկայում։ Դասավանդում է Քեյփթաունի համալսարանում, Դակարի Գորիի ինստիտուտում և Նյու Յորքի համալսարանում։ Բրեյթենբախի ստեղծագործությունները գեղանկարները ցուցադրվել են Յոհաննեսբուրգում, Քեյփթաունում, Հոնկոնգում, Ամստերդամում, Ստոկհոլմում, Փարիզում, Բրյուսելում, Էդինբուրգում, Նյու Յորքում։

### Ընտանիք
Եղբայրը՝ Յան Բրեյթենբախը, Հարավաֆրիկյան Հանրապետության հատուկ նշանակության զորքերի ջոկատի հիմնադիր է, իսկ մյուս եղբայրը՝ Կլուտ Բրեյթենբախը, ռազմական թղթակից է։

## Ճանաչում
Բրեյթենբախը արժանացել է հարավաֆրիկյան և նիդերլանդական մի շարք գրական մրցանակների։ Նա Մաքս Ժակոբի մրցանակի դափնեկիր է (Ֆրանսիա, 2010)։ Նրա ստեղծագործությունները թարգմանվել են աշխարհի մի շարք լեզուներով։

## Ծանոթագրություններ

## Գրականություն
* Galloway F. Breyten Breytenbach as openbare figuur. Pretoria: Haum-Literêr, 1990
* Sienaert M. The I of the Beholder: Identity Formation in the Art and Writing of Breyten Breytenbach. Cape Town: Kwela Books, 2001
* A.k.a. Breyten Breytenbach: critical approaches to his writings and paintings/ Ed. by Judith Lütge Coullie & J.U. Jacobs. Amsterdam; New York: Rodopi, 2004
* Breyten Breytenbach ('70')/ Ed. by Ampie Coetzee. Pretoria: Tydskrif vir Letterkunde Assosiasie, Universiteit van Pretoria, 2009

## Արտաքին հղումներ
* Ստելենբոսի համալսարանի կայքում 
* Նյու Յորքի համալսարանի կայքում 
* EVENE.fr կայքում 
* Հարցազրույց, 2008 

Կատեգորիա:Հարավաֆրիկացի գրողներ
Կատեգորիա:Հարավաֆրիկացի դրամատուրգներ
Կատեգորիա:Հարավաֆրիկացի նկարիչներ
Կատեգորիա:Հարավաֆրիկացի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Անիսֆիլդ Վուլֆ գրքային մրցանակի դափնեկիրներ
Կատեգորիա:Պատվո լեգեոնի շքանշանի ասպետներ
Կատեգորիա:Աֆրիկացի բանաստեղծներ
Կատեգորիա:Հարավաֆրիկացի ակտիվիստներ
Ամառանոց (ֆիլմ)

«**Ամառանոց**» (), խորհրդային գեղարվեստական լիամետրաժ գունավոր ֆիլմ, որը նկարահանվել է Կոնստանտին Վոինովի կողմից «Մոսֆիլմ» կինոստուդիայում 1973 թվականին։

Պրեմիերան տեղի է ունեցել 1973 թվականի հունիսի 18-ին։

## Սյուժե
Ամուսիններ Եգոր ու Աննա Պետրովները վաղուց գումար են հավաքում ամառանոց գնելու համար։ Գտնելով ոչ թանկ տնակ՝ նրանք միանգամից որոշում են կանխավճար տալ։ Սակայն Պետրովը հայտնաբերում է հավաքված գումարը՝ 4 հազար ռուբլի, կորել է։ Սիրելի կնոջը չվշտացնելու համար նա որոշում է դիմել ընկերներին օգնությանը։ Բայց ինչ էլ որ նա ձեռնարկում է, ամեն ինչ հասնում է շատ տհաճ ծայրահեղությունների։ Աննա Պետրովան հասցնում է ծանոթանալ բոլոր հարևանների հետ, որոնք հետագայում նրան օգնում են լուծել դրամական խնդիրը։ Բայց պատահում է ևս մեկ դժբախտություն։ Վառարանը տեղադրելիս բանվորները ավերում են տունը, և Պետրովան հրաշքով է փրկվում։ Իմանալով, որ ամուսինը կորցրել է գումարը, Աննան հուսահատության մեջ է ընկնում, քանի որ մնացել են առանց ամառանոցի և առանց գումարի։ Պետրովի ընկերները պատրաստակամություն են հայտնում օգնելու նրանց և տալ նրանց անհրաժեշտ գումարը։ Բայց մի օր Եգոր Պետրովը հիշում է, որ գումարը թողել է ամառանոցի տերերի տանը՝ սառնարանի վրա։ Երբ նրանք կնոջ հետ գնում են նրանց տուն, տեսնում են, թե ինչպես է տանտերերի դուստրը նետում իրենց թղթադրամները պատշգամբից։

## Դերերում

* Ալեքսանդր Վոկաչ – *Եգոր Տիմոֆեևիչ Պետրով
* Լիդիա Սմիրնովա – *Անյա Պետրովա
* Նիկոլայ Պարֆյոնով – *Ալեքսանդր Վասիլևիչ
* Լյուդմիլա Շագալովա – *Մարյա Միխայլովնա
* Եվգենի Եվստիգնեև – *Ֆեոդոր, նկարիչ
* [[Լյուդմիլա Գուրչենկո]] – *Լերա, «Ստեպանիչ», նկարչի կինը
* Անատոլի Պապանով – *Պավել, Քսենյայի ամուսինը
* [[Կլարա Լուչկո]] – *Քսենյա
* Օլեգ Տաբակով – *Յուրի
* Ռոզա Մակագոնովա – *Լենա, Յուրիի կինը, ճարտարապետ
* Վլադիմիր Բասով – *Նիկոլայ
* Գեորգի Յումատով – *Տրավնիկով
* Նիկոլայ Գրաբբե – *Վասիլի Վասիլևիչ, Պետրովի պետը
* Ստանիսլավ Չեկան – *վարորդ
* Ալեքսանդր Կոնյաշին – *հարևան-մեղվաբույծ
* Ե. Նիկոլաևա – *խնայդրամարկղի աշխատակից
* Պյոտր Պոլև – *խնայդրամարկղի այցելու
* Զոյա Ստեպանովա – *էպիզոդ
* Լենա Ռինդակովա – ''Յուրիի և Լենայի դուստրը

## Նկարահանող խումբ
* Սցենարը՝ Կոնստանտին Վոինովի, Լեոնիդ Լիխոդեևի մասնակցությամբ
* Բեմադրությունը՝ Կոնստանտին Վոինովի
* Գլխավոր օպերատոր՝ Լեոնիդ Կրայնենկով
* Գլխավոր նկարիչ՝ Գեորգի Կոլգանով
* Կոմպոզիտոր՝ Յան Ֆրենկել
* Դիրիժոր՝ Էմին Խաչատրյան
* Ֆիլմի տնօրեն՝ Լև Կուշելևիչ

## Ծանոթագրություններ

## Արտաքին հղումներ
* «Ամառանոց» ֆիլմը «Энциклопедия отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Ընդհանրության քվանտոր

Նմանատիպ նիշ Ɐ

**Ընդհանրության քվանտոր** (նշանակում են՝ \forall, ∀), պայման է, որը ճշմարիտ է նշված **բոլոր** տարրերի համար, ի տարբերություն գոյության քվանտորի, երբ պայմանը ճշմարիտ է միայն նշված բազմության **որոշ՝ առանձին** տարրերի համար։ Այս քվանտորը ձևականորեն օգտագործվում է նշելու համար, որ բազմությունն ամբողջությամբ գտնվում է նշված նախադրյալի ճշմարտության տիրույթում։ Այն կարդացվում է որպես «բոլորի համար ...», «յուրաքանչյուրի համար ...», «ցանկացածի համար ...» կամ «բոլորը ...», «յուրաքանչյուրը ...», «ցանկացած ...»:

Ընդհանրության քվանտոր, մի ասույթ է, որի օգնությամբ ձևակերպվում է այն պնդումը, որ ինչ-որ տրամաբանական արտահայտություն ճիշտ է ամեն ինչի համար, կամ գոնե որոշման տիրույթի համար, որի մեջ իմաստ ունի այս արտահայտությունը։ Օգտագործվում է նախադրյալի և տրամաբանական դատողության մեջ։

## Կարդացման տարբերակներ
(\forall x\in X) P(x) արտահայտությունը կարդացվում է այսպես․

* X բազմության x (ցանկացած, յուրաքանչյուր) արժեքի համար P(x) (դատողություն) պնդումը ճշմարիտ է.
* X բազմության յուրաքանչյուր (ցանկացած, յուրաքանչյուր) x տարր (որտեղ X-ը x փոփոխականի արժեքների բազմություն է) օժտված է P(x) հատկությամբ․
* ինչ էլ որ լինի, x արժեքը X բազմությունից, P(x)–ը ճշմարիտ է։

## Մեկնություններ
Քվանտորների Փիրսի տեսության մեջ քվանտորները մեկնաբանվում են որպես տրամաբանական ֆունկցիայի տարբերակ։ Գոյության քվանտորը հնարավորություն է տալիս խոսակցին խոսքի տիեզերքում ընտրելու օբյեկտը, մինչդեռ ընդհանրության քվանտորը ընտրության այնպիսի գործառույթ է տալիս նրան, ում կատարվել է այս հայտարարությունը (մեկնաբանողը)։
## Պատմություն
Ընդհանրության քվանտորի նշանը՝ \forall, ներդրվել է Գերհարդ Գենցենի կողմից 1935 թվականին, գոյության քվանտորի՝ \exists, նշանի նմանությամբ, որը ներկայացվել է Ջուզեպպե Պեանոյի կողմից 1897 թվականին։

Այս տեսությունը ավելի վաղ առաջարկվել էր Begriffsschrift (Հասկացությունների հաշվարկ) գրքում ՝ (1879 թվականին) Գոտլոբ Ֆրեժի կողմից։

## Կոդավորում

## Գործնական
Յաակկո Հինտիկի խաղային-տեսական իմաստաբանության մեջ ընդհանրության քվանտորը կոչվում է «Աբելարդ», իսկ գոյության քվանտորը՝ «Էլոիզ»։

## Ծանոթագրություններ

## Տես նաև
# Քվանտորներ
# Գոյության քվանտոր
# Պրեդիկատների տրամաբանություն

## Գրականություն
* *Клини С. К.* Введение в метаматематику, пер. с англ., М., 1957, с. 72—80, 130—138
* *Колмогоров А. Н., Драгалин А. Г.* Математическая логика. Изд. 3-е, стереотипное. — М.: КомКнига, 2006. — 240 с.
* *Новиков П. С.* Элементы математической логики. — М.: Наука, 1973. — 400 с.
* *Чёрч А.* Введение в математическую логику, пер. с англ., т. 1, М., 1960, с. 42—48.

Կատեգորիա:Մաթեմատիկա
Կատեգորիա:Մաթեմատիկական անալիզ
Կատեգորիա:Մաթեմատիկական տրամաբանություն
Կատեգորիա:Բնօրինակում անաղբյուր հոդվածներ
Կարթագենի անկում

**Կարթագենի անկում**, քաղաքի պաշարում, երբ մ.թ.ա 149-148 թվականներին՝ Պյունիկյան երրորդ պատերազմի ժամանակ հռոմեացիները պաշարել են Կարթագենը։

## Պաշարման ընթացք
thumb|Կարթագեն կայսրության անկում
Երբ կարթագենցիները հասկացան, որ պատերազմը անխուսափելի է սկսեցին գաղտնի պաշտպանության պատրաստվել։ Կարթագենը եղել է հիանալի բերդաքաղաք, մեկ ամսում բնակիչները քաղաքի պաշտպանությանը հասցրին միջին հնարավոր աստիճանի, երբ որ հռոմեական զորքը երևաց քաղաքի պատերի տակ։ Կոնսուլը զարմացել էր՝ իր առջև տեսնելով կռվին պատրաստ թշնամուն։ Գրոհը հետ մղելիս հռոմեացիները կրել են մեծ կորուստներ։ Պյունիկյան զորքի ջոկատները, որոնք լքել էին քաղաքը, իրեց հարձակումներով ջլատում էին հռոմեացիներին։ Մասսինիսսա թագավորը դժգոհ էր հռոմեացիների՝ Աֆրիկայում ամրապնդվելու ցանկությունից և ոչ մի օգնություն ցույց չտվեցին։ Անհաջող պաշարումը տևեց երկու տարի, հռոմեական զորքի հրամանատար դարձավ կոնսուլ Սկիպիոն Էմիլյանին, որը պատերազմում հասավ կտրուկ փոփոխությունների։ Վերակազմավորեց և վերականգնեց զորքի թուլացած կարգապահությունը, և զինվորներն անցան ակտիվ գործողությունների։ Շուտով կարթագենցիները կորցրին քաղաքի արտաքին պատը, իսկ քաղաքի նավահանգիստը փակել էին հռոմեացիները ջրամբարտակ կառուցելով։ Բայց պյունիկյան զորքը փորում է նոր ջրանցք և իրենց նավերը հանկարծակի ծով է դուրս բերում։ Սկիպիոնի պատասխանը  այս ջրանցքն էլ փակեց և Կարթագենը շրջապատեց արտաքին պատով, ինչը փաստորեն ապահովեց քաղաքի ամբողջական շրջափակումը, քաղաքը զրկեց պարենամթերքի լիակատար մատակարարումից։ Արդյունքում Կարթագենում սով սկսեց,որից մահացավ բնակչության մեծ մասը։ Հռոմեացիները գրավեցին Նեֆերիս բերդը և Կարթագենը մնաց առանց դրսի օգնության։

## Քաղաքի գրավում
thumb|Ժամանակակից վերականգնած Կարթագենի նավահանգիստը, որտեղ կանգնել են ռազմական նավատորմ
thumb|Կարթագենի ավերակներ
Գարնանը մ.թ.ա 146 թվականին հռոմեացիները ներխուժեցին քաղաք, կատաղի մարտերը տևեցին վեց օր։ Մեկ շաբաթ կռիվներից  հետո կարթագենցիների ձեռքում մնաց միայն Բիրսա միջնաբերդը։ Երբ Սկիպիոնին այնտեղից եկավ խնդրանք, անձնատուր լինելու մասին` նա համաձայնեց կյանք շնորհել բոլորին, բացի հռոմեական դասալիքներից։ Միջնաբերդից դուրս եկան կանանց ու երեխաների հետ 50 հազար կարթագենցիներ (համաձայն Օրոսիուսի 55 հազար), նրանք բոլորը ստրկացվեցին։

Պաշտպանության հրամանատար Գասդրուբալը կարթագենցի հայրենասերները և հռոմեական դասալիքները, որոնք հույսը չէին կարող դնել ներմանը, ամրացել էին  Էշմունաի տաճարում, որը կառուցված էր բարձր ժայռի վրա։ Այդ ժամանակ հռոմեացիները որոշում են նրանց սովամահ անել։ Դատապարտյալները հասան ծայրահեղության վառեցին տաճարը, որպեսզի չմեռնեն թշնամու ձեռքից։ Միայն Գաստրուբալը դուրս վազեց տաճարից և իր համար ներում աղաչեց, տեսնելով այդ, նրա կինը՝ Իշան անիծեծ ամուսուն, որպես վախկոտ ու դավաճանի, երեխաներին նետեց կրակը և ինքը նետվեց։

## Գրականություն
* Осада описана в повестях А. И. Немировского «Тиберий Гракх» (1955) и М. В. Езерского «Сила земли» (1959)
* 
* 
* 

## Ծանոթագրություններ

## Արտաքին հղումներ
* 
* 

Կատեգորիա:Կարթագենի պատերազմներ
Հոմեյնիշահր

**Հոմեյնիշահր** (), քաղաք կենտրոնական Իրանում, Սպահան օսթանում (նահանգում), Հոմեյնիշահր շահրեսթանի վարչական կենտրոնը։ Բնակչությունը վերջին մարդահամարի տվյալներով կազմում է ։

## Աշխարհագրություն
Քաղաքը գտնվում է Սպահանի նահանգի հարավում, լեռնային տեղանքում՝ ծովի մակարդակից 1591 մ բարձրության վրա։

Հոմեյնիշահր քաղաքը տեղակայված է Սպահանից՝ նահանգի վարչական կենտրոնից մի քանի կիլոմետր արևմուտք և մայրաքաղաք Թեհրանից 323 կմ հարավ։  Մոտակա օդանավակայանը տեղակայված է Սպահան քաղաքում։

## Բնակչություն
Բնակչությունը 2016 թվականի մարդահամարի տվյալներով կազմում էր 247 128 մարդ, որոնք կազմում էին 75 180 տնտեսություն։ Հոմեյնիշահրը Սպահան օսթանի բնակչությամբ երրորդ ամենախոշոր քաղաքն է Սպահանից և Քաշանից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում պարսիկներ են, որոնք դավանում են շիա իսլամ։

## Պատմություն
Մինչև 1930 թվականը քաղաքը  կոչվել է *Սեդե* (կամ Սեդեհ)։ Իրանում շահ Մոհամմադ Ռեզա Փահլավիի կառավարման ժամանակ քաղաքը վերանվանվել է *Հոմայունշահր* և կոչվել այդպես մինչև 1979 թվականը, երբ նորից վերանվանվել է ի պատիվ Իսլամական հեղափոխության առաջնորդ Ռուհոլլահ Խոմեյնիի։

## Ծանոթագրություններ

Կատեգորիա:Իրանի աշխարհագրություն
Կատեգորիա:Իրանի քաղաքներ
Կատեգորիա:Սպահանի նահանգ
Գոյության քվանտոր

Նմանատիպ նիշեր Ǝ · ヨ

**Գոյության քվանտոր (էքզիստենցիալ քվանտոր),** նախադրյալ տրամաբանության մեջ, նախադրյալ հատկությունները կամ հարաբերությունները որոշման տիրույթի գոնե մեկ տարրի համար։ Այն նշվում է տրամաբանական գործողության ∃ նշանով (կարդացվում է «գոյություն ունի» կամ «որոշ ոմանց համար»)։ Գոյության քվանտորը պետք է տարբերվի ընդհանրության քվանտորից, քանի որ վերջինս հստակեցնում է այն պնդումը, որ նշված հատկությունը կամ հարաբերակցությունը տեղի ունի բազմության բոլոր տարրերի համար։

\exists նշանը (**այստեղ փորձիր ավելացնել լեզվի կաղապարը՝ կոդային խմբագրումով** *exist*՝ «գոյություն ունի») գոյության քվանտորի համար ներմուծել է իտալացի մաթեմատիկոս Ջուզեպե Պեանոն 1897 թվականին, իսկ \forall նշանով՝ ընդհանրության քվանտորը, 1935 թվականին՝ Գերհարդ Գենցենը։ Տեսությունն առաջարկվել էր ավելի վաղ՝ 1879 թվականին, Գոտլոբ Ֆրեգեի «*Begriffsschrift*» (Հասկացությունների հաշիվ) գրքում։

Գոյություն ունի այս քվանտորի փոփոխությունը՝ **գոյության և միակության քվանտոր,** որը հանդիսանում է նախադրյալի հատկություն կամ վերաբերվում է որոշման տիրույթի մեկ և միայն մեկ տարրին։ Այն նշանակվում է ∃! և կարդացվում է՝ «գոյություն ունի միակ»։
## Կարդացվող տարբերակներ
(\exists x\in X) P(x) արտահայտությունը կարդացվում է այսպես.
* գոյություն ունի այնպիսի x [արժեք] X–ից բազմությունից], որ P(x) [արտահայտությունը] [ճիշտ է],
* P(x) արտահայտությունը ճիշտ է գոնե որոշ x [արժեքների] համար, X–ին պատկանող,
* կա մի x տարր X բազմությունից,  P(x) ասույթին պատկանող,
* առնվազն (գոնե) մեկ x տարր X բազմությունից պատկանում է P(x),
* X բազմության որոշ տարրեր պատկանում է P(x) ասույթին,
* կա այնպիսի x արժեք X–ից, որ (որի համար)P(x)–ը ճշմարիտ է։

## Կոդավորում

## Տես նաև
* Քվանտորներ
* Ընդհանրության քվանտոր
* Պրեդիկատների տրամաբանություն
## Ծանոթագրություններ

## Գրականություն

* *Клини С. К.* Введение в метаматематику, пер. с англ., М., 1957, с. 72—80, 130—138
* *Колмогоров А. Н., Драгалин А. Г.* Математическая логика. Изд. 3-е, стереотипное. — М.: КомКнига, 2006. — 240 с.
* *Новиков П. С.* Элементы математической логики. — М.: Наука, 1973. — 400 с.
* *Чёрч А.* Введение в математическую логику, пер. с англ., т. 1, М., 1960, с. 42—48.

Կատեգորիա:Մաթեմատիկա
Կատեգորիա:Մաթեմատիկական անալիզ
Կատեգորիա:Մաթեմատիկական տրամաբանություն
Մատալա

**Մատալա** (), գյուղ Հունաստանում, Կրետեի հարավում։ Գտնվում է Լիբիական ծովի ափին` Հերակլիոնից 62 կիլոմետր հարավ-արևմուտք։ Մտնում է Ֆեստոս համայնքի, Կրետեի ծայրամասում գտնվող Հերակլիոն ծայրամասային միավորի մեջ։ Բնակչությունը կազմում է 67 բնակիչ 2011 թվականի մարդահամարի տվյալներով։

## Դիցաբանություն
Ըստ հունական դիցաբանության` Մատալան այն վայրն էր, որտեղ Զևսը ցլի կերպարով Եվրոպա է տեղափոխել փյունիկյան արքայադստերը։ Այնուհետև նա վերածվել է արծվի և հետագայում նրան տեղափոխվել է Գորտինա։

## Պատմություն
Նեոլիթյան դարաշրջանում ծովախորշերի փափուկ, ծակոտկեն ժայռերի մեջ բազմաթիվ քարանձավներ են փորվել, որոնք դեպի Կրետե հռոմեական նվաճման ժամանակ և վաղ քրիստոնեության շրջանում օգտագործվել են թաղումների համար։ Մինչ օրս քարանձավները զբոսաշրջիկների ուխտագնացության տեղ են։ Մինոսյան շրջանում Մատալայում, ըստ երևույթին, գտնվում էր Ֆեստայի նավահանգիստը, որը գտնվում էր 10 կմ հյուսիս-արևելք, հռոմեական շրջանում Մատալան Գորտինայի նավահանգիստ էր, որը գտնվում էր 30 կմ հյուսիս-արևելք։ Արաբ նվաճողները Ումար Աբու Հաֆսի գլխավորությամբ 824 թվականին Մատալայի շրջանում կանգ են առել Կրետե կղզում։

1960-ական թվականներին նեոլիթյան քարանձավներում բնակություն են հաստատել աշխարհի շատ երկրներից հիպի խմբեր, այդ թվում` երիտասարդ ամերիկացիներ, որոնք հրաժարվում էին մասնակցել Վիետնամական պատերազմին։ Մի ժամանակ քարանձավներում ապրել են Քաթ Սթիվենսը, Բոբ Դիլանը և Ջոնի Միտչելլը։ Հետագայում Միթչելլը գրել է «Carey» երգը, որն ընդգրկվել է «Blue» ալբոմում, Մատալայում իր հանդիպած սրճարանի մասին, որին նա ծանոթացել է, երբ դուրս է եկել փողոց` իր մոտ տեղի ունեցած գազի վառարանի պայթյունից հետո։ Այն բանից հետո, երբ քարանձավներից մեկը փլուզվել է, և այնտեղ մարդ է զոհվել, հիպիները վտարվել են քարանձավներից։ Ներկայումս քարանձավները ցանկապատված են, սակայն զբոսաշրջիկները կարող են այցելել դրանք տեսնելու։

Մատալայից հարավ գտնվում է «Red Beach» նուդիստական լողափը։

## Պիցիդիա համայնք
Պիցիդիա տեղական համայնքը ներառում է երեք բնակավայր։ Բնակչությունը կազմում է 760 բնակիչ 2011 թվականի մարդահամարի տվյալներով։ Տարածքը 22,583 կմ² է։

## Բնակչություն

## Մատալայի քարանձավներ

Պատկեր:Matala caves.jpg|Մատչելի բնակելի և թաղման քարանձավներ
Պատկեր:Matala living-cave.jpg|Քարանձավ քնելու համար (աջից) և ճեղք դեպի հարևան քարանձավ
Պատկեր:Matala grave-cave.jpg|Հուղարկավորության քարանձավ, որը խորանում է ներքևի մասում, հանգուցյալների տեղադրման համար
Պատկեր:Matala Bucht.jpg|Մատալայի ծովածոցը
Պատկեր:Matala groty.jpg|Քարանձավներ Մատալայի ափին


## Ծանոթագրություններ

Կատեգորիա:Զբոսաշրջությունը Հունաստանում
Կատեգորիա:Հունաստանի բնակավայրեր
Ռոբերտ Ֆերգյուսոն

**Ռոբերտ Ֆերգյուսոն** (, ), շոտլանդացի քնարերգու բանաստեղծ։ Նրա վերապրած բանաստեղծություններից շատերը տպագրվել են 1771 թվականից *Ուոլտեր Ռուդիմանի* շաբաթական ամսագրում։

## Կենսագրություն
Ռոբերտ Ֆերգյուսոն ծնվել է *Կեպ-էնդ-Կլոուզում*։ Նրա ծնողները ծնունդով Աբերդինշիրից են եղել, իրենց ողջ մնացած երեխաներից երրորդն է եղել։ Ֆերգյուսոնը իր պաշտոնական կրթությունը ստացել է քաղաքի ավագ դպրոցում, ապա՝ *Դանդիի* ավագ դպրոցում։ 1765 թվականի սեպտեմբերին նա ընդունվել է Սենտ-Էնդրյուսի համալսարան։ Ռոբերտին հռետորաբանություն է դասավանդել տրամաբանության պրոֆեսոր *Ռոբերտ Ուոտսոնը*, որի դասախոսությունները վերաբերվել են անգլիական գրականությանը։ Բանաստեղծին հաջողվել է լավ մաթեմատիկա սովորել *Ուիլյամ Ուիլկի* շնորհիվ։ Թողնելով բժշկական և աստվածաբանական ֆակուլտետները՝ նա աշխատել է որպես գրագիր իրավաբանական գրասենյակում։

## Ստեղծագործություն
Ֆերգյուսոնի ստեղծագործություններն առաջին անգամ տպագրվել են 1773 թվականի սկզբին։ Չնայած կարճատև կյանքին, նրա գործունեությունը մեծ ազդեցություն է ունեցել Ռոբերտ Բըրնսի վրա։ Նրա բանաստեղծությունները գրվել են շոտլանդական բարբառով, որոնք տվել են աշխույժ, հումորով լի, Էդինբուրգի քաղաքային կյանքի էսքիզները։ Դրանց մոտ են դրվել նաև կենդանիների մասին նրա ջերմ բանաստեղծությունները, ինչպես նաև գյուղացու կյանքի ներդաշնակ պատկերումը : Ֆերգյուսոնի պոեզիան նրա հայտնի կրտսեր հայրենակից Ռոբերտ Բըրնսի իմիտացիայի առարկան է եղել։ Ֆերգյուսոնի կյանքը կարճ է տևել։ Այն եղել է խորհրդավոր իրադարձություններով ու շրջադարձերով լի, որը հիմք է ծառայել հետագա սերունդների գրականագետների համար դասակարգել նրան որպես 18-րդ դարի *անիծված բանաստեղծ*։

## Մահ
Ֆերգյուսոնի առողջությունը վատթարացել է հարբեցողության պատճառով և նա մահացել է հոգեբուժարանում տեղի ունեցած դժբախտ պատահարից։

## Ծանոթագրություններ

## Աղբյուրներ
* 
*

## Արտաքին հղումներ
* Роберт Фергюссон

Կատեգորիա:18-րդ դարի գրականություն
Կատեգորիա:Բրիտանացի բանաստեղծներ
Կատեգորիա:Շոտլանդացիներ
Նոր Ջուղայի հայկական տպագրություն

[300px|մինի|Իրանում առաջին հրատարակչության հիմնադիր [Խաչատուր Կեսարացի|Խաչատուր Կեսարացու կիսանդրին նրա թանգարանի մուտքի մոտ, Նոր Ջուղա, Իրան, Սուրբ Ամենափրկիչ վանքի դիմաց]]
**Նոր Ջուղայի հայկական տպագրություն**, 1638 թվականին Խաչատուր Կեսարացու ջանքերով Նոր Ջուղայի Սուրբ Ամենափրկիչ վանքում հիմնադրվել է տպարան, որն առաջինն էր Իրանում և առհասարակ ողջ Միջին Արևելքում։ Ե՛վ տպատառերը, և՛ տպագրական մամուլը պատրաստվել են տեղում՝ հայտնի մեխանիկ Հակոբջան Ջուղայեցու կողմից։

## Պատմություն
Մինչև 1647 թվականը տպագրվել են Սաղմոսարան (1638), Խորհրդատետր (1641), «Հարանց վարք» (1641), Ժամագիրք (1642), Պարզատումար (1647), Աստվածաշունչ (1650, անավարտ), երեք դավանաբանական գրքեր՝ Աղեքսանդր Ջուղայեցու «Գիրք ատենական որ ասի վիճաբանական» (1687), «Գիրք ժողովածոյ ընդդէմ երկաբնակաց» (1683), Հովհաննես Ջուղայեցու «Գիրք համառօտ վասն իսկապէս և ճշմարիտ հաւատոյ» (1688), 1693 թվականին՝ «Կոնդակ», Մովսես Բջնեցու «Յաղագս կարգի կաթողիկոս ձեռնադրութեան» և այլն։

Շուրջ երկդարյա դադարից հետո 1872 թվականին տպարանը վերագործարկվել է և գործում է մինչ այսօր. հրատարակել է ավելի քան 400 անուն գիրք, որոնց թվում են՝ Հարություն Տեր-Հովհանյանի «Պատմութիւն Նոր Ջուղայու, որ Ասպահան» (h 1-2, 1880-1881, վերահրատարակություն՝ h 1-2, 1980-1981), Արշակ Աթայանի «Սալմաստ» (1906), Արամ Երեմյանի «Սպահանի Փերիա գաւառը» (1919), «Աշուղ Հարթուն Օղլի» (1920) և «Պարսկահայ աշուղներ» (գիրք 2-3, 1920-1921), Հովհաննես Մալխասյանի և Նար–Դոսի կազմած «Գիր եւ կեանք» (1925) դասագիրքը, Եղիշե Մանճիկյանի «Յովհաննէս կաթողիկոս Օձնեցի» (1967), Լևոն Մինասյանի «Նոր Ջուղայի Ս. Ամենափրկիչ վանքի թանգարանը» (1968), Գարեգին Սարգիսյանի «Հայոց «Փոքր ածուն» իրանեան հողին վրայ» (1971), «Նամակագրութեան կանոններ։ Ա, Բ, Գ» (1979-1985), «Իրանի հայկական եկեղեցիները» (1983), «Պատմութիւն Նոր Ջուղայի հայոց ազգային երկսեռ դպրոցների, 1880–1985» (1985), «Մէկ շաբաթ Հնդկաստանում» (1990), «Գրչութեան արւեստը Նոր Ջուղայում» (1991), «Առակաց գիրք» (1994), «Նոր Ջուղայի թատրոնը» (1995), «Հաղորդութեան խորհուրդը» (1998), Գրիգոր Նարեկացու «Խրատ ուղիղ հաւատի և առաքինի ու մաքուր վարքի մասին» (2003) և այլն։ Նույն տպարանում է տպագրվել նաև «Նոր-Ջուղայի լրաբեր» ամսաթերթը։

## Գրականություն
* Մինասեան Լ., Նոր Ջուղայի տպարանն ու իր տպագրած գրքերը, Նոր Ջուղա, 1972։ 
* Իշխանյան Ռ., Հայ գրքի պատմություն, հ. 1, Երևան, 2012 
* Հայ տարագրութիւնն Իրանում. 1638-2011 (կազմողներ՝ Ա. Աղայան, Բ․ Տերտերյան), Թեհրան, 2012։ 
* Դևրիկյան Վ., Հայ գիրքը աշխարհի խաչմերուկներում, մաս Բ, Երևան, 2014։

## Ծանոթագրություններ

Կատեգորիա:Հայկական տպագրություն
Կատեգորիա:Իրանահայ մամուլ
Կատեգորիա:Հայերը Նոր Ջուղայում
Թվային ռեբուս

**Թվային ռեբուս**, նաև **թվաբանական ռեբուս**, **կրիպտոռիթմ** (*cryptarithm*), **ալֆամետիկ** (*alphametic*), մաթեմատիկական գլուխկոտրուկ, հանրահաշվական գործողության օրինակ, որտեղ բոլոր թվերը կամ մի քանի թվեր փոխարինված են տառերով, աստղանիշներով կամ այլ խորհրդանիշներով։ Խնդիրը օրինակի սկզբնական գրառումը վերականգնելն է։

## Տեսակներ
Կան թվային ռեբուսների մի քանի տեսակներ, օրինակ՝
* Հաշվարկային գրառման մեջ թվերը փոխարինվում են տառերով. նույն տառերը համապատասխանում են նույն թվերին։ Տառերը կարող են կազմել գոյություն ունեցող բառերը։
* Գրառման մեջ որոշ թվեր փոխարինված են «աստղանիշներով»։
* Մեկ օրինակում կարելի է օգտագործել ինչպես տառեր, այնպես էլ «աստղանիշներ»։
Խնդիրը հաշվարկման ամբողջական գրառման վերականգնումն է։

Որոշ թվային ռեբուսներ ունեն լուծման մի քանի տարբերակներ։ Թվային ռեբուսները լուծելիս սովորաբար նախապայման է դրվում բոլոր հնարավոր տարբերակների ստուգումը։

Թվային ռեբուսներն օգտագործվում են դպրոցականների տրամաբանական մտածողությունը զարգացնելու համար, քանի որ դրանց լուծումը կառուցված է տրամաբանական դատողությունների վրա։

## Օրինակ
1924 թվականի հուլիսին *Strand Magazine* ամսագրում հրատարակված դասական օրինակ է․

: \begin{matrix}
     &   & \text{S} & \text{E} & \text{N} & \text{D} \\
   + &   & \text{M} & \text{O} & \text{R} & \text{E} \\
 \hline
   = & \text{M} & \text{O} & \text{N} & \text{E} & \text{Y} \\
\end{matrix}

## Տես նաև
* Ռեբուս

## Ծանոթագրություններ

## Գրականություն
* 
* 
* 
* 

Կատեգորիա:Մաթեմատիկական գլուխկոտրուկներ
Վանիկ Դավթյան

**Վանիկ Իշխանի Դավթյան** (), խորհրդային ճարտարապետ, Ռուսաստանի ճարտարապետների միության անդամ։

## Կենսագրություն
1980 թվականից Վանիկ Դավթյանն ապրել և աշխատել է Կալուգայի մարզի Օբնինսկ քաղաքում։ 1988 թվականից աշխատել է «ՕբնինսկԱրխՊրոեկտ» ստեղծագործական ճարտարապետական և նախագծային արհեստանոցում։ 2001 թվականից եղել է Օբնինսկ քաղաքի Քաղաքաշինության խորհրդի անդամ։

## Հիմնական աշխատանքներ
* Օբնինսկ քաղաքում գիտնականների տան հանդիսասրահի ինտերիերի նախագիծ,
* Օբնինսկի քաղաքային թանգարանի շենքի նախագիծ,
* Գիտնականների տան դիմաց, Լենինի պողոտայում, 12 հարկանի բնակելի շենքերի նախագիծ։ Այս տներում, առաջին անգամ Օբնինսկում, առաջին հարկի բնակիչների համար հայտնվեցին առջևի նախապարտեզներ և երկմակարդակ բնակարաններ,
* Օբնինսկի Կայարանամերձ հրապարակում գտնվող «Կոնտինենտ» կոշիկի գնդաձև խանութի շենքի նախագիծը,
* Օբնինսկի «Կենտրոնական հանրախանութի» վերակառուցման նախագիծ,
* Անհատական բնակելի շենքի նախագիծ «Արժանապատիվ բնակարան» բնակելի շրջանի համար,
* «Կրասնորուցկիների թենիսի ակադեմիա»-ի նախագիծ (ավարտված չէ)։

### Չիրականացված նախագծեր
* Նորարարության գոտի, Օբնինսկի Կրասնիկ Զոր փողոցում։

## Պարգևներ և կոչումներ
* Ռուսաստանի Դաշնության վաստակավոր ճարտարապետ (1994)։

## Ծանոթագրություններ

Կատեգորիա:Խորհրդային ճարտարապետներ
Կատեգորիա:Մոսկվայի ճարտարապետության ինստիտուտի շրջանավարտներ
Օշին Բ Հեթումյան (Լամբրոնի իշխան)

**Օշին Բ Հեթումյան** (նաև՝ **Օշին Բ Սեբաստոս**, ), հայ իշխան, Լամբրոն բերդի տեր, Լամբրոնի իշխան (1143-1169), Հեթում Ա Հեթումյանի որդին, Պապեռոնի իշխան Սմբատ Հեթումյանի եղբայրը, Շահան Պահլավունու դստեր՝ Շահանդուխտ Պահլավունու ամուսինը, Հեթում Բ-ի և Ներսես Լամբրոնացու հայրը, Հեթումյանների իշխանական տոհմից։

## Ծանոթագրություններ

Կատեգորիա:Կիլիկյան Հայաստանի իշխաններ
Կատեգորիա:Հեթումյաններ
Նշան Աբասյան

**Նշան Արայիկի Աբասյան** (), բանաստեղծ, գեղարվեստական խմբագիր։ ՀԳՄ անդամ՝ 2016 թվականից։

## Կենսագրություն
Նշան Աբասյանը ծնվել է 1985 թվականի հոկտեմբերի 6֊ին՝ Արմավիրի մարզի Խորոնք գյուղում։

2002-2007 թվականներին սովորել է Խաչատուր Աբովյանի անվան հայկական պետական մանկավարժական համալսարանի բանասիրական ֆակուլտետում։

2005-2010 թվականներին աշխատել է «Հույսի կամուրջ» հասարակական կազմակերպությունում՝ որպես սեմինարավար և «Արևածաղիկ» մանկապատանեկան ամսաթերթի պատասխանատու։

2010-2012 թվականներին աշխատել է Հայաստանի հանրային ռադիոյում՝ որպես «Լյուն-սե» երիտասարդական և «Ռադիոարտ» մշակութային ծրագրերի լրագրող և հաղորդավար։

2012-2016 թվականներին «Շողակաթ» հեռուստաընկերությունում աշխատել է որպես հոգևոր-մշակութային հաղորդումների լրագրող և սցենարիստ։

Ներկայումս զբաղվում է խմբագրական գործունեությամբ հրատարակչական ոլորտում։

Նշան Աբասյանը 2004 թվականից միջազգային տարբեր ծրագրերում ներկայացրել է հայ մշակույթը՝ Լեհաստանում, Ռուսաստանում, Գերմանիայում, Լիտվայում, Դանիայում, Իտալիայում և այլն։

2012 թվականին Հայաստանը առաջին անգամ ներկայացրել է Ջենովայի պոեզիայի միջազգային փառատոնին։ Թարգմանվել է անգլերեն, ռուսերեն, իտալերեն, ռումիներեն։

## Գրքեր
* «Երեքշաբթի», 2002 թվական։
* «Ծիրանենի», 2010 թվական։
* «Ուրիշ լռություն», 2015 թվական։
* «Պետրիկոր», 2021 թվական։

## Ծանոթագրություններ

## Արտաքին հղումներ
*ՆՇԱՆ ԱԲԱՍՅԱՆ | Բանաստեղծություններ
*Հանդարտ եմ գալիս...
*ՆՇԱՆ ԱԲԱՍՅԱՆ | Հողին ցորեն կաթեց
*Նշան Աբասյան. Բանաստեղծություններ
*Բարձր գրականություն Արքմենիկ Նիկողոսյանի հետ. Նշան Աբասյան «Ուրիշ լռություն»
*Նշան Աբասյան «Աղմուկը խլացավ թիկունքում»
*ԾԱՆՐ ԼՌՈՒԹՅՈՒՆ / Նշան Աբասյան 
*Գրական բլոգ. Նշան Աբասյան. Աղոթքներ

Կատեգորիա:Հայ բանաստեղծներ
Կատեգորիա:Հայ լրագրողներ
Սենեկասպասավոր

**Սենեկասպասավոր** ( գերմ․ Kammerdiener, բառացիորեն «սենյակի ծառա»),  տիրոջ ծառան հարուստ ազնվական տանը։

Նա խնամում էր տիրոջ զգեստապահարանն ու իրերը, օգնում էր հագնվել և կատարել հիգիենայի ընթացակարգեր (լողանալ, սափրվել), կերակուր էր մատուցում և անձնական գործեր անում։

Ավանդաբար, սենեկասպասավորն ավելին էր անում, քան ծառայելը։ Նա նաև պատասխանատու էր ուղևորություններ կազմակերպելու համար, պատասխանատու էր ֆինանսական հարցերի համար, որոնք ազդում էին սեփականատիրոջ կամ նրա տան վրա։

Անգլերենից փոխառված ՝ 1567 թվականից ի վեր ֆրանսիական ծագում ունեցող *«jack» (կամերդ)* բառը սկսեց նույն իմաստով օգտագործվել։

Ռուսաստանում մինչև 1917 թ․ սպասավորի դասական հագուստը ներառում էր լիվրի, կարճ տաբատ՝ կիսագուլպաներով և կոշիկներով։

## Արվեստի հայտնի սենեկասպասավորները
* Ֆիգարո – Բոմարշեի «Ֆիգարոյի Ամուսնությունը» պիեսի գրաֆ Ալմավիվայի սենեկասպասավորը 
*Գրիմո - Մուշկետոն, Բազեն և Պլանշե – Ալեքսանդր Դյումայի (հայր) «3 հրացանակիրները» վեպի համապատասխանաբար Աթոսի, Պորտոսի, Արամիսի և դ’Արտանյան հրացանակիների հավատարիմ սպասավորների  
*Բատիստեն - Ալեքսանդր Դյումայի (հայր) «Գրաֆ Մոնթե-Քրիստը» վեպում
*Պասպարտու - Ժյուլ Վեռնի «Աշխարհի շուրջը 80 օրում» վեպում
*Ջիվս - Պ․Գ․ Վուդհաուզի՝ Ջիվսի և Վուստերի մասին պատմվածքների և վեպերի հերոս, և նույնանուն բրիտանական սիթքումում։
*Պառկեր - ամերիկացի գրող Ջեկ Լոնդոնի «3-ի սրտերը» վեպում, ինչպես նաև ռեժիսոր Վլադիմիր Պոպկովի 1992 թ․-ի նույնանուն ֆիլմում։
*Ֆլեյ – Մերվին Պիկի «Գորմենգաստ» եռերգության նույնանուն հսկայական ամրոցի սենեկասպասավոր
*Գավրիլա – Երիտասարդ իշխան Նիկիտա Օլենեվի սենեկասպասավորը Նինա Սորոտոկինայի «3-ը նավիգացիոն դպրոցից» գրքում և Սվետլանա Դրուժինինայի «Գարդեմարիննե՛ր, առա՛ջ» և «Կեցցե՛ք գարդեմարիններ» ֆիլմերում։  ·       Ջոն Բեյթս - «Դաունթոնի աբբայություն» ֆիլմում
*Ֆրոլ Գրիգորյեվիչ Վեդիշչեվ - Բորիս Ակունինի «Աքիլլեսի մահը», «Պիկովիյ վալետ», «Դեկորատոր», «Պետական խորհրդատու» վեպերում

## Ծանոթագրություններ

Կատեգորիա:Ծառա
Հրդեհ Իմամ Հուսեյնի հիվանդանոցում

**Հրդեհ Իմամ Հուսեյնի հիվանդանոցում,** հրդեհ, որը տեղի է ունեցել 2021 թվականի հուլիսի 13-ի գիշերը «Իմամ Հուսեյն» հիվանդանոցում՝ Իրաքի հարավային Դի Կար նահանգի Էն Նասիրիա քաղաքում կորոնավիրուս ունեցող հիվանդների համար։

Հրդեհը տեղի է ունեցել հիվանդանոցի 70 մահճակալի նոր բաժանմունքում, որը կառուցվել է ողբերգությունից 3 ամիս առաջ։ Իրաքի առողջապահական համակարգը լավագույններից մեկն էր տարածաշրջանում, սակայն կոռուպցիայի, բազմամյա բռնության և ահաբեկչական գործունեության պատճառով առկա իրավիճակը գնահատվում է որպես վատ։

## Հրդեհ
Հրդեհը տեղի է ունեցել այն բաժանմունքում, որտեղ բուժում էին կորոնավիրուսով հիվանդներին։ Իրաքի առողջապահության նախարարությունում պաշտոնապես հաստատել են 60 մարդու մահվան փաստ։ Մինչ այդ լրատվամիջոցները հաղորդել էին 124 զոհի մասին։ Տուժել է ավելի քան 100 մարդ։ Իրաքում եռօրյա սուգ Է հայտարարվել։

Ողբերգությունից անմիջապես հետո հիվանդանոցի մոտ բախումներ են տեղի ունեցել հիվանդների հարազատների և իրավապահների միջև, զայրացած մարդիկ այրել են ոստիկանական մեքենաները։

«Ռոյթերս»-ի լրագրողի հետ անանունությամբ խոսող բժիշկն ասել է, որ հիվանդանոցում բացակայում էին անվտանգության միջոցները, ինչպիսիք են հրդեհային ազդասարքը կամ սպրինկլերային համակարգը։ Ըստ որոշ տեղեկությունների՝ հրդեհը բռնկվել է անսարք էլեկտրական մալուխով, որը խորացել է թթվածնային բալոններով, որոնք կարող էին պայթել։

## Հետաքննություն
Վարչապետ Մուստաֆա Ալ-Կազիմիի հանձնարարությամբ ստեղծվել է ողբերգության պատճառները հետաքննող հատուկ հանձնաժողով։ Դի Կար նահանգի վերաքննիչ դատարանն արդեն առողջապահության տարածաշրջանային դեպարտամենտի 13 աշխատակիցների, այդ թվում՝ դեպարտամենտի տնօրեն Սադամ ալ-Տավիլի ձերբակալման հրաման է տվել։

Սադամ աթ-Տավիլ նահանգի առողջապահության նախարարը հրաժարականի դիմում է ներկայացրել։ Վարկածներից մեկի համաձայն՝ հրդեհը տեղի է ունեցել թթվածնային բալոնի հետ ոչ պատշաճ վերաբերմունքի պատճառով, ինչի հետևանքով պայթյուն է տեղի ունեցել։ Որպես պատճառ կոչվում էր նաև կարճ միացում։

## Տես նաև
* Պայթյուն Իբն ալ Հաթիբ հիվանդանոցում, մահացու հրդեհ Է Բաղդադի կորոնավիրուսով հիվանդների հիվանդանոցում, որը տեղի է ունեցել ապրիլի 24-ին։

## Ծանոթագրություններ

Կատեգորիա:2021 Իրաքում
Կատեգորիա:2021 հրդեհներ
Դեկորատոր (վիպակ)

**Դեկորատոր (պատմություն մոլագարի մասին)** - Բորիս Ակունինի գիրքը «Էրաստ Ֆանդորինի արկածները» շարքից։ "Պիկովիյ վալետ" պատմվածքի հետ միասին կազմում է «Հատուկ հանձնարարություններ» գիրքը։

Ակունինը մտահղացել է «Էրաստ Ֆանդորինի արկածները» շարքը՝ որպես դետեկտիվ գեղարվեստական գրականության բոլոր ժանրերի ամփոփում, յուրաքանչյուր վեպ ներկայացնում էր նոր ժանր։

«Հատուկ հանձնարարություններ» -ում հայտնվում է Ֆանդորինի հենակետ Անիսի Թյուլպանովը, աննկարագրելի, բայց ընդունակ երիտասարդ։

## Սյուժե
1889 թվականն է։ Մոսկվայում աննախադեպ իրադարձություններ են տեղի ունենում. Ոստիկանությունը մեկը մյուսի հետևից հայտնաբերում է կոկորդները կտրած կանանց։ Բոլոր զոհերը սեռական բռնության հետքեր չունեն, բայց ներքին օրգանները հանված և կոկիկորեն շարված են հանցագործության վայրում ՝ կազմելով մի տեսակ «զարդարանք», ինչպես ինքը հանցագործն է անվանում։ Յուրաքանչյուր սպանվածի դեմքին կամ պարանոցին արյունոտ համբույրի դրոշմ կա՝ լոնդոնցի Ջեք Պատռողի ձեռագիրը։ Սերիական մարդասպանը տեղափոխվե՞լ է Մոսկվա։ Իհարկե, այս հարցի պատասխանը կգտնի հատուկ նշանակման սպա Էրաստ Պետրովիչ Ֆանդորինը, քանի որ նրա կարիերան վտանգված է։ Քննության ընթացքում Էրաստ Պետրովիչին կօգնի անվախ Անիսի Թյուլպանովը, որը պատրաստ կլինի զոհաբերել իր սեփական կյանքը հանցագործությունը բացահայտելու համար ...

## Հնարավոր էկրանացում
2013-ի սեպտեմբերին «Կինոսլովո» կինոընկերությունը հայտարարեց Ակունինի համանուն պատմության հիման վրա նկարահանվող նոր «Դեկորատոր» ֆիլմի աշխատանքը սկսելու մասին։ Ֆիլմի ռեժիսորն է լինելու Անտոն Բորմատովը, իսկ պրոդյուսերը՝ Պյոտր Անուրովը,  որը հայտնի է 2012-ի «Духless» ամենախոշոր եկամուտ ունեցող ռուսական ֆիլմերից մեկի վրա աշխատելու համար։ Ի սկզբանե նախատեսված էր, որ կինոնկարը թողարկվելու է 2017-ին, բայց այդ ժամանակից ի վեր նոր տեղեկություններ չեն հայտնվել ֆիլմի մասին։

Երաժշտ Ֆանդորինի դերը պետք է կատարեր սիրված ռուս դերասան Դանիլա Կոզլովսկին։ Իր ենթադրաբար նոր դերի մասին նա խոսեց այսպես. «Իմ հերոսը տաղանդավոր հետաքննող է, բանական, առաջադեմ։ Բայց նա բախվում է հենց այն բանականության հետ, որը կարող է ոչնչացնել ցանկացած մարդու, նույնիսկ Ֆանդորինի կյանքը։ Այս մարդասպանը հարվածում է շատ ցավոտ տեղերին։ Նա շատ անձնական հարվածներ է հասցնում»։

## Նշումներ

Կատեգորիա:Գրքեր այբբենական կարգով
Կատեգորիա:Վիպակների Մոսկ
Կատեգորիա:Գրքեր սերիական մարդասպանների մասին
Կատեգորիա:Ջեք Պ
Կատեգորիա:1999 թ․ վի
Կատեգորիա:Էրաստ Ֆանդորինի արկածները
Գորմենգաստ

**Գորմենգաստը** Մերվին Պիկի ֆանտաստիկ եռերգությունն է։ Բաղկացած է «Տիտուս Գրոան», «Գորմենգաստ» և «Տիտուսի միայնությունը» վեպերից։

Ռուսերենով եռերգությունը լույս է տեսել Սերգեյ Իլյինի թարգմանությամբ, բանաստեղծությունները՝ Ալեքսանդրա Գլեբովսկայայի թարգմանությամբ։ Առանձին լույս է տեսել "Գորմենգաստ ամրոցը" վեպը ՝ Ա.Պանասևի թարգմանությամբ։ Իլյինի թարգմանությամբ լույս է տեսել նաև "Տղան մշուշում" վիպակը, որը հարում է Գորմենգաստի աշխարհին։

Գորմենգաստը հսկայական ամրոց  է՝ բազմաթիվ բնակիչներով, որը հայտնի է նաև որպես «4 աշխարհների ամրոց»։

## Հերոսներ
* Տիտուս Գրոան – ամրոցի ժառանգորդը, եռերգության գլխավոր հերոսը
* Լորդ Սեպուլկգրավիյ - 76-րդ Գրոան դուքսը
* լեդի Գերտրուդա Գրոան
* լեդի Ֆուքսիա Գրոան – լորդ Գրոանի դուստրը, Տիտուսի քույրը
* Սթիրփայք – զբաղեցրել է 49-րդ տեղը «համաշխարհային գրականության երևելի չարագործների ցուցակում», որը կազմվել է The Telegraph թերթի կողմից
* Կոռա և Կլարիսսա – երկվորյակներ, դուքս Գրոանի քույրերը
* բժիշկ Ալֆրեդ Պրյունսկվալլոր – Գրոանների ընտանեկան բժիշկը
* Իռմա Պրյունսկվալլոր – բժշկի քույրը
* Սլեգգ – Ֆուքսիի և Տիտուսի դայակը
* Աբիատա Սվելթեր – շեֆ-խոհարար
* Ֆլեյ – դուքսի սենեկասպասավորը
* Սաուրդաստ – նախկին ծեսերի կազմակերպիչ, գրագիտության պահապան և ցեղի սիրեցյալ
* Բարկենտին – ծեսերի պահապան, Սաուրդաստի որդին
* Բելլգրով – գիտնական, Տիտուսի ուսուցիչներից մեկը

## Հարմարեցումներ
### Ռադիո
1984 թ․ "BBC Radio 4" ռադիոն հեռարձակել է  Sting-ի՝ Սթիրփայքի դերում, և Ֆրեդի Ջոնսի՝ հեղինակի խոսքն ընթերցողի 90 րոպեանոց աուդիոներկայացումը։

### Հեռուստատեսություն
2000 թ․ լույս է տեսել բրիտանո-ամերիկյան "Գորմենգաստ, կամ Մռայլ թագավորությունը" մինիսերիալը։

### Թատրոն
### Երաժշտության մեջ
Իրմին Շմիդտը 1998 թ․ գրել է «Գորմենգաստ» ռոք-օպերան Դունքան Ֆալոուելլի անգլերեն լիբրետտոյի հիման վրա։

## Վեպի շարունակությունները
Եռագրության շարունակությունն է «Titus- ը արթնանում է» (Titus Awakes) վեպը, որը գրել է Մերվին Պիկի կինը ՝ Մեվ Գիլմորը :

## Ծանոթագրություններ

## Արտաքին հղումներ
* Տիտուս Գրոանսկի։ Գլուխներ վեպից։ Անգլերենից թարգմանեց S. Ilyin- ը։ Ներածություն E. Burgess- ի « Արտասահմանյան գրականություն » թիվ 3, 2002 թ., Journal Hall-ում

Կատեգորիա:Բրիտանական ֆանտաստիկ աշխատություններ
Կատեգորիա:1959 վեպեր
Կատեգորիա:20-րդ դարի գրքեր
Տխրության ժամանակը դեռ չի եկել

**«Տխրության ժամանակը դեռ չի եկել»** (), ռեժիսոր Սերգեյ Սելյանովի ֆիլմը, որը նկարահանվել է 1995 թվականին։ Սելյանովի վերջին ռեժիսորական աշխատանքն է, որից հետո նա սկսել է զբաղվել բացառապես ֆիլմերի պրոդյուսերությամբ։

## Սյուժե
Նկարիչ և դրամանենգ Իվանովը հիշում է իր մանկությունը, որն անցել է գյուղում, որտեղ բնակվում էին ռուս Գրինյան, գնչու Յաշկան, թաթար Ժիբբաևը, հրեա Շմուկլեր և գերմանացի Վիլման։ Անսպասելիորեն այստեղ գալիս է հետազոտիչ Մեֆոդին, որից հետո ավանի բնակիչների առանց այդ էլ տարօրինակ գոյությունը դառնում է միանգամայն անհեթեթ։

Մի օր հետախուզիչը հաղորդում է Իվանովային, որ այդ օրը պետք է տեղի ունենա ինչ-որ վճռորոշ իրադարձությունները, որից հետո նրանք իրականացնում են որոշակի գեոդեզիական ուսումնասիրություններ և սպասում կեսօրին։ Այնուհետև Մեֆոդիը հայտնում է, որ որոշակի վայրում 20 տարի անց արեգակնային խավարում կլինի, իսկ հետո Արեգակը կանցնի Ջրհոսի համաստեղություն, որից հետո կսկսվի նոր դարաշրջան։ Խնջույքից հետո բոլոր կերպարները փորձում են գտնել իրենց նոր ճանապարհը կյանքում։

Ավետյաց երկիրը քսան տարի անց։ Դաշտի մեջտեղում աճել է հզոր կաղնի։ Նրա տակ հավաքվում են գյուղի նախկին բնակիչները, սեղան են գցում և հիշում անցյալը։ Բոլորին զարմացնում է Մեֆոդիի բացակայությունը, սակայն Յաշկայի հուշումից հետո բոլորը հասկանում են, որ կաղնին Մեֆոդին է, ինչը, սակայն, չի խանգարում խնջույքին։ Արդյունքում խավարման ժամանակ բոլորը քնում են։

Այդ ժամանակ Իվանովին թվում է, որ ինքը թռչում է ինքնաթիռով։ Նկարիչն օգտագործում է Մեֆոդիից ստացված հատուկ նյութը ատրճանակի իմիտացիա պատրաստելու համար, որից հետո պահանջում է փոխել ուղղությունը դեպի Փարիզ։ Այնուամենայնիվ, անձնակազմը և ուղևորը այնքան էլ հիասթափված չեն այս փաստից։ Վայրէջքից հետո պարզվում է, որ Իվանովը հայտնվել է այն վայրում, որտեղ ստեղծվել են Փարիզի դեկորացիաները։ Սակայն երբ նա արթնանում է, պարզվում է, որ գտնվում է հայրենի գյուղում՝ համագյուղացիների խմբից ոչ հեռու։

## Դերերում
* Վալերի Պրիյոմիխով – *Իվանով
* Պյոտր Մամոնով – *Մեֆոդի
* Մարինա Լևտովա – *Լյալյա / Սոնյա
* [[Միխայիլ Սվետին]] – *Ժիբբաև
* Սերգեյ Պարշին – *Գրինյա / Գրիգորի Պեչկին
* Սեմյոն Ստրուգաչով – *Ալեքսանդր Շմուկլեր
* Յուրիս Ստրենգա – *Գերման Վոլֆովիչ Վիլման
* Վիկտոր Դեմենտ – *Յաշկա
* Տատյանա Ժուրավլյովա – *Շեպոտուխա տատ
* Պյոտր Վասիլև – *Իվանովը մանկության տարիներին
* Նիկոլայ Մուրավյով – *Իվանով ավագ
* Ալեքսանդր Շևելև – *Պրոպալով
* Սվետլանա Բուլինենկովա – *Վիկա
* [[Գալի Աբայդուլով]] – *ուղևոր
* Ֆաթիմա Սանյա – *Լոլա, Գրինյայի ընկերուհին

== Մրցանակներ ==
* 1995 - ժյուրիի հատուկ մրցանակ ռեժիսուրայի համար (Ս. Սելյանով) «Կինոտավր-95» կինոփառատոնում (Սոչի)
* 1995 - *Promotional Award* մրցանակ *Cottbus Film Festival of young East European Cinema''-ում
* 1995 - հանդիսատեսի համակրանքի մրցանակ Չիկագոյի միջազգային փառատոնում

## Ծանոթագրություններ

## Արտաքին հղումներ
* «Время печали ещё не пришло» на сайте «Энциклопедия отечественного кино»
* 100 главных русских фильмов по версии журнала «Афиша»

Կատեգորիա:1990-ականների ռուսերեն ֆիլմեր
Կատեգորիա:1995 դրամա ֆիլմեր
Կատեգորիա:1995 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Սուրբ Երրորդություն եկեղեցի (Ալաթուման)

**Սուրբ Երրորդություն եկեղեցի**, Հայ Առաքելական Սուրբ Եկեղեցի, գտնվում է Վրաստանի Ախալքալաքի մունիցիպալիտետում, պատմական Ջավախքի գավառի տարածքում, շրջկենտրոն Ախալքալաքից ուղիղ գծով 20 կմ դեպի հյուսիս, Ալաթումանի հայաբնակ գյուղում, կառուցվել է 19-րդ դարում։

Ալաթումանի Սուրբ Երրորդություն եկեղեցի կառուցվել է 1830-ական թվականներին, քարաշեն բազիլիկ կառույց է։ 1856-1857 թվականներին եկեղեցին վերանորոգվել է, սակայն 1899 թվականի դեկտեմբերի 19-ի երկրաշարժից բավականին վնասվել է, ներկայումս կանգուն վիճակում է։

Եկեղեցին փայտածածք է, ունի մեկ մուտք արևմտյան կողմից, մուտքի ճակատին զանգակաատունն է։ Եկեղեցու լուսամուտները և արևմտյան ճակատը սրբատաշ քարից է, իսկ մնացած կառույցը անմշակ քարերով է կառուցված։ Եկեղեցու չափերն են (15․75 x 9․2) մետր։ 
Եկեղեցու մուտքից վեր կա արձանագրություն․ 1856-1857 թվականների եկեղեցու վերանորոգման մասին։ 

Եկեղեցու հոգևոր կազմը եղել է՝ Գրիգոր քհն․ Տեր-Քերոբյանցը և Բարսեղ քհն․ Տեր-Նիկողոսյանը, ծառայել են մինչև 19-րդ դարի 70-ականները։
Եկեղեցուն կից եղել է նաև ծխական դպրոց, ըստ պահպանված տեղեկությունների դպրոցում սովորել են 30 աշակերտ։

2013 թվականի նոյեմբեր ամսին, ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և մասնակցությամբ Սամցխե-Ջավախքի և Ծալկայի ընդհանուր առաջնորդական փոխանորդ Տ. Բաբգէն վրդ. Սալբիյանի եկեղեցին վերաօծվել է, և ստացել է Սուրբ Երրորդություն անունը։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ախալքալաքի շրջանի հայկական առաքելական վանքեր և եկեղեցիներ
Կատեգորիա:Եկեղեցիներ այբբենական կարգով
Երկուսը նոր տանը

**«Երկուսը նոր տանը»** (), խորհրդային մելոդրամա, որը նկարահանել է ռեժիսոր Թոֆիկ Շահվերդիևը «Լենֆիլմ» կինոստուդիայում 1978 թվականին։

## Սյուժեն
Ռադիոգործարանի բանվոր և հեռակա ուսանող Սերգեյը և «Ինտուրիստի»  էքսկուրսավար Նելյան համեմատաբար վերջերս են ամուսնացել, բայց արդեն լուրջ ընտանեկան ճգնաժամ են ապրում։ Կյանքի առաջին դժվարությունները սպառնում են կործանել նրանց ամուսնությունը։ Երիտասարդ ամուսինները պետք է համատեղեն իրենց ուսումը աշխատանքի, իրենց  փոքրիկ դստեր հետ ապրեն մասնավոր բնակարանում, հաղթահարեն նյութական դժվարությունները։ Առօրյան սկսել է նյարդայնացնել Նելյային, բայց էլ ավելի է նյարդայնացնում նրա ամուսինը։ Սերգեյը լավ մարդ է, որը սիրում է կնոջն ու դստերը, բայց կինը նրան համարում է անճարակ, շատ մեղմ և հետևաբար չի կարող պաշտպանել իրեն։ Այլ է Վալկովը՝ այն բաժնի պետը, որտեղ աշխատում է Նելյան։ Նա Սերգեյի լրիվ հակապատկերն է, գործարար, հաջողակ, իրական մարդ և հուսալիության չափանիշ։

Իմանալով կնոջ սիրավեպի մասին և տառապելով դրանից՝ Սերգեյը, սակայն, չի դադարում սիրել նրան և քնքշորեն հոգ տանել նրա մասին։ Նելյան մի կողմից լի է իր կյանքը դեպի լավը փոխելու վճռականությամբ, մյուս կողմից՝ վախ է զգում գալիք դավաճանության համար։ Ի վերջո, կյանքը կարծես թե կարգավորվում է։ Նելյան վերադառնում է ամուսնու մոտ, երիտասարդ ընտանիքը ստանում է երկար սպասված բնակարանը։

## Դերերում
* Մարիա Սոլոմինա – *Նելյա, Նելլի Վիկտորովնա Կոնոնովա, «Ինտուրիստի» էքսկուրսավար
* [[Ալեքսանդր Աբդուլով]] – *Սերգեյ, Սերգեյ Միխայլովիչ Կոնոնով, ռադիոգործարանի բանվոր, հեռակա ուսանող
* Կիրոչկա Ռոմանովա – *Մարիշկա Կոնոնովա, Նելլիի և Սերգեյի դուստրը
* Էմանուիլ Վիտորգան – *Վլադիմիր Վասիլևիչ Վոլկով, «Ինտուրիստի» բաժնի պետ
* Էռնստ Ռոմանով – *դոցենտ Եվգենի Ալեքսեևիչ, Սերգեյի դասախոսը
* Անատոլի Գորին – *մատուցող Ֆելիքս
* Տատյանա Լեյբել – ''Յանա

## Նկարահանման խումբ
* Սցենարի հեղինակ՝ Անատոլի Գրեբնև
* Բեմադրող ռեժիսոր՝ Թոֆիկ Շահվերդիև
* Գլխավոր օպերատոր՝ Նիկոլայ Պոկոպցև
* Կոմպոզիտոր՝ Իսահակ Շվարց

## Ծանոթագրություններ

## Արտաքին հղումներ
*  Ленфильм. Аннотированный каталог фильмов киностудии «Ленфильм» 1918—2003
* «Двое в новом доме» Онлайн энциклопедия Кирилла и Мефодия
* «Двое в новом доме» на сайте «Энциклопедия отечественного кино»

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Բորիսլավը ծիծաղում է

«**Բորիսլավը ծիծաղում է**» (, այլ անվանում՝ «Մոմե թագավորներ», ռուս․՝ «Восковые короли»), խորհրդային համր գեղարվեստական ֆիլմ, որը նկարահանել է ռեժիսոր Իոսիֆ Ռոնը 1927 թվականին Օդեսայի կինոֆաբրիկայում։

Ուկրաինացի գրող Իվան Ֆրանկոյի համանուն վեպի էկրանավորումն է։ Ֆիլմի պրեմիերան տեղի է ունեցել 1927 թվականի դեկտեմբերի 16-ին Կիևում և 1930 թվականի հուլիսի 11-ին Մոսկվայում։

Ֆիլմը չի պահպանվել։

## Սյուժե
Ֆիլմը Ավստրիայի Գալիցիայում դասակարգային պայքարի սկսվելու և աշխատողների առաջին գործադուլների մասին է։

19-րդ դարի 70-ական թվականներին Գալիչինայում՝ արևմտաուկրաինական Բորիսլավ քաղաքի մերձակայքում, հայտնաբերվել են «հողային մոմի»՝ նավթի վերամշակումից հետո ստացվող արդյունքերից մեկի պաշարներ։ Բորիսլավում աշխատանքի են գալիս աղքատ մարդիս։ Արհեստավորերը աշխատանքի համար չնչին, աղքատ վարձատրություն են սահմանում։ Բանվորները գործադուլ են սկսում։ Վարձկանների ձեռքով արտադրության տերերը առևանգում են աշխատանքային դրամարկղը, որի օգնությամբ գործադուլավորներն իրենց նյութապես աջակցում էին։ Ի պատասխան դրամարկղի հափշտակման՝ բանվորները այրում են ձեռնարկությունը։

## Դերերում
* Իվան Զամիչկովսկի – *Վան-Գեխտ, քիմիկոս
* Մատվեյ Լյարով – *Խարման, արտադրության սեփականատեր
* Նատալյա Գեբդովսկայա – *Վարվառա
* [[Յուրի Շումսկի]] – *Բենեդիո, որմնադիր
* Վլադիմիր Լիսովսկի – *Գոտլիբ, Խարմանի որդին
* Լիդիա Մացիևսկայա – *Ռիվկա, Գոտլիբի մայրը
* Նիկոլայ Նադեմսկի – *Մատվեյ պապ, բանվոր-հաշվետար
* Գեորգի Ասաֆիև – *Բասսարաբի եղբայրը
* Նիկոլայ Կուչինսկի – *Բասսարաբի եղբայրը
* Լեոնիդ Բարբե – *գործարանատեր
* Ալեքսանդր Նիկիտին – *գործարանատեր
* Իվան Սիզով – *բանվոր
* Օսիպպ Մեռլատի – *գործակատար
* Ն. Բարսով – *գանձապահ
* Պ. Կոստենկո – *Դերկաչ
* Ալեքսանդր Չուվերով – *Ստասյուրա
* Ռաիսա Ռամի-Շոր – *հարսնացու
* Պ. Մատվեենկո – *էպիզոդ

## Նկարահանող խումբ
* Ռեժիսոր՝ Իոսիֆ Ռոնա
* Սցենարիստ՝ Պավել Նեչեսա
* Գլխավոր օպերատոր՝ Իոսիֆ Ռոնա
* Բեմադրող նկարիչ՝ Գեորգի Բայզենգերց

## Գրախոսականներ
Մասնագետների կարծիքով՝ ֆիլմը զարմացրել է ռեալիզմի ուժով, դուրս է եկել վիպակի պարզ էկրանավորման սահմաններից։ Եթե հաշվի առնենք, որ նախքան հեղափոխությունը Ի. Ֆրանկոյի ստեղծագործությունները գրեթե անհայտ էին Արևելյան Ուկրաինայում, ֆիլմը շատերի համար դարձել է առաջին ծանոթությունը նրա հայտնի ստեղծագործության հետ։

## Ծանոթագրություններ

## Արտաքին հղումներ
* 
* Борислав сміється

Կատեգորիա:Ուկրաինական ֆիլմեր
Կատեգորիա:1927 ֆիլմեր
Կատեգորիա:Ուկրաիներեն ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային դրամա ֆիլմեր
Զրոյական կիլոմետր (ֆիլմ)

**«Զրոյական կիլոմետր»** (), ռուսական ֆիլմ, որը նկարահանել է Պավել Սանաևը։ Կինոթատրոնների էկրաններին հայտնվել է 2007 թվականի հոկտեմբերի 25-ին։

## Սյուժե
Կոնստանտինը և Օլեգը տեղափոխվել են Մոսկվա գավառից։ Կոստյան հույս ունի դառնալ տեսահոլովակների պրոֆեսիոնալ ռեժիսոր, Օլեգը՝ ձեռք բերել «կարգավիճակ» և բնակություն հաստատել մայրաքաղաքում։ Նրանք դառնում են ընկերներ, սակայն, ամեն ինչում աջակցելով միմյանց, ամեն մեկը գնում է իր ճանապարհով։

Պատահականության բերմամբ նրանք բախվում են գործարար Շեպիլովի հետ։ Նա անմիջապես ուշադրություն է դարձնում Օլեգի տաղանդի վրա, որի շնորհիվ նա կարողանում է համոզել մարդկանց անել այն, ինչ նրանք չեն սիրում։ Շեպիլովն առաջարկում է նրան աշխատանք ռիելթորական ընկերությունում։ Գործը բարդանում է նրանով, որ Կոստյան սիրահարվում է բալերինա Ալինային՝ Շեպիլովի նախկին հարսնացուին, որին նա հույս ունի վերադարձնել։

Շեպիլովը չեղյալ է հայտարարում Ալինայի ելույթը, որը պետք է որոշիչ դառնար նրա կարիերայում։ Բայց Կոստյան նկարահանում է տեսահոլովակ Ալինայի համար, որը նա ուղարկում է Լոնդոն, և շուտով նրան առաջարկում են պայմանագիր կնքել։

Սակայն այժմ Ալինան կանգնած է ընտրության առաջ․ նա պետք է ընտրի սերը կամ կարիերան, որովհետև պայմանագրի պայմաններից մեկը Կոստյայի հետ հարաբերությունները խզելն է։ Կոստյան նույնպես պետք է ընտրի՝ գնալ Ալինայի հետ կամ ընդունել հայտնի պրոդյուսերի առաջարկը և իրականացնել իր երազանքը։ Օլեգ պետք է որոշի, թե ինչն է իր համար ավելի կարևոր՝ ընկերությունը, թե «կարգավիճակը»։

Օլեգին հայտնի է դառնում, որ այն գործը, որի պատճառով նա երես է թեքել ընկերոջից, բառացիորեն թաթախված է արյամբ։ Օլեգին վտանգ է սպառնում, և միակ մարդը, որը կարող է նրան օգնել, Կոստյան է։ Բայց Կոստյան, ինչպես նաև Ալինան, Շեպիլովի գործի պոտենցիալ վկաներն են, և նրանց համար արդեն որս է սկսվել։ Կոստյան պետք է փրկի ոչ միայն իրեն ու իր սիրելի աղջկան, այլև ընկերոջը, որը դավաճանել է նրան։ Նա կեղծում է Օլեգի մահը, Շեպիլովը իմանում է նրա մահվան մասին և դադարեցնում է նրա որոնումները։ Օլեգը մեկնում է իր հայրենի բնակավայր։ Ալինան որոշում է մնալ Կոստյայի հետ և պայամնագիր չի կնքում։

## Դերերում

## Նկարահանող խումբ
* Ռեժիսոր՝ Պավել Սանաև
* Սցենարիստ՝ Պավել Սանաև
* Օպերատոր՝ Ալեքսանդր Նոսովսկի
* Կոմպոզիտորներ՝ Անդրեյ Կոմիսարով, Վսևոլոդ Սակսոնով, Անդրեյ Ֆեոֆանով
* Նկարիչ՝ Յուլյա Կոզլովա

## Ծանոթագրություններ

## Արտաքին հղումներ
* Պաշտոնական կայք 
* 
;Գրախոսականներ
* 
* 
*

Կատեգորիա:2000-ականների ռուսերեն ֆիլմեր
Կատեգորիա:2007 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Կատեգորիա:Ռուսական թրիլեր ֆիլմեր
Կատեգորիա:Ռուսական մարտաֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում